EU traži novi izlaz iz krize
Umjesto rezanja potrošnje i zatvaranja fondova, potrudiće se, prema najavama, da osnaži ulaganje u otvaranje novih radnih mjesta
Uz ranije najavljen razgovor o fiskalnoj disciplini, očekuje se na briselskom samitu i širok sporazum o zapošljavanju dok će, slučajno ili ne, cijeli Brisel biti paralisan generalnim štrajkom. Želeći, valjda, da pokažu svoj stav o do sada provedenoim mjerama za izlazak iz krize, Belgijaci će blokirati baš sve- željezničke i autobuske linije, aerodrom, javne ustanove, sav javni gradski prevoz. Ovo nebi smjelo proći nezapaženo i trebalo bi, uz sve goru situaciju u sve više evropskih država, biti posljednje upozorenje da Unija povuče snažnu crtu izmedju političkih debata i konkretnih anti-kriznih mjera. Da li je jedna od mjera od strane Evropske komisije najavljeno prebacivanje 82 milijarde eura iz strukturalnih fondova na podršku rastu i zapošljavanju, teško je reći, jer čim je ta vijest procurila u Briselu, odmah su se čuli glasovi pojedinih ekonomista da su sredstva, bez obzira što će uglavnom podržati zapošljavanje u državama najviše pogodjenim krizom i nezaposlenosti, poput Grčke ili Španije, nedovoljna da ostave ozbiljniji efekat. U svakom slučaju, recesiji, koja već ozbiljno kuca na vrata, se ne smije dozvoliti da postane evropska stvarnost. , kazao je predsjednik Evropskog savjeta Herman van Rompuj. "", najavila je predsjedavajuća EU, danska premijerka Hele Torning-Šmit Posmatrači očekuju da će na samitu vidjeti potvrdu još jednog procesa- razilaženja francusko-njemačkog dvojca. Tako se više ne govori o Merkozi fenomenu, posebno od kako je njemačka kancelarka Merkel najavila inicijativu koja stiže samo iz Berlina da se, umjesto pumpanja više novca u Evropski stabilizacijski fond, evropskim institucijama da više ovlasti da uredjuju sada kakofoničnu zajedničku finansijsku politiku. Medjutim, neko bi rekao, ovlasti bez fondova koji bi ih podržavali, neće ostaviti željeni efekat.